પછીના લગભગ દોઢેક કલાકના રસ્તે એ બે પિતરાઇ ભાઇઓ કુટુંબની, વેપાર ધંધાની ને ભૂતકાળમાં સાથે વીતાવેલા સુંદર તોફાની દિવસોની વાતો કરતા રહ્યા અને વચ્ચે મને પણ તેમાં જોડી તે વિશે કહેતા રહ્યાં. હું બહાર વનરાજી, રસ્તા, ટેકરીઓ, તથા રસ્તામાં વચ્ચે વચ્ચે આવતા ગાય, ભેંસ, બકરી અને ઘેટાઓના ધણ જોતો રહ્યો. તેમની વાતોથી તેમની વચ્ચેની મિત્રતા ખૂબ સરસ રીતે ઝળકતી હતી. એક બીજાને ઘણા વખતે મળ્યાનો આનંદ તેમની વાતોમાં સ્પષ્ટ દેખાતો હતો. અને એ મારા લીધે થયું એટલે મારો આનંદ પણ બેવડાયો.